Теодор Траянов
Над морето

chitanka.info

Из морски ширини отсечена,

скала изстъпва строен стан,

долавя взора й далечен

отблясъци от бърза бран.

И ето, облак над морето

полита, нейний сън пленил,

там скрити тайни той прочете,

що с клетва бог е вкаменил.

И мигом яркосинкав огън

стопи студена строга плът,

из ужаса на сетно сбогом

блажени възгласи ехтят.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.